**A HírösNagyi működési szabályzata**

**A Szabályzat hatálya:**

A szabályzat a HírösNagyik kulturális szolgáltatás 6000 Kecskemét, Deák Ferenc tér 1. szám alatti területére terjed ki.

Érvényes a kulturális szolgáltatáson résztvevő gyermekekre, a gyermekeket átadó szülőkre/ nagykorú hozzátartozókra/ kísérőkre, valamint a szolgáltatást nyújtó HírösNagyikra.

A működési szabályzat mellékletét képező Jelentkezési lap aláírásával szülő/nagykorú hozzátartozó/kísérő tudomásul veszi és elfogadja a Szabályzat feltételeit.

**A Szabályzat által előírt házirend:**

* A HírösNagyik szolgáltatást azon gyermekek vehetik igénybe, akik betöltötték a 3. életévüket, de nem töltötték még be a 10. életévüket.
* A HírösNagyik szolgáltatás ingyenesen vehető igénybe.
* A HírösNagyik szolgáltatás 3-10 éves korig vehető igénybe. A gyermek korával kapcsolatban felmerült kétség esetén a HírösNagyi jogosult felkérni a szülőt/kísérőt, hogy igazolja a gyermek életkorát.
* A HírösNagyik szolgáltatás hétköznapokon, hétfőtől péntekig 15:00 – 18:00 óráig fogadja a gyermekeket.
* Tilos bármilyen étel, ital, kisállat, mobiltelefon, okos eszköz bevitele a foglalkozásra.
* A HírösNagyik szolgáltatás kellő szakismeret és tapasztalat hiányában sajátos nevelési igényű gyermekeket nem tud fogadni.
* A foglalkozás kezdetén a szülőnek/nagykorú hozzátartozónak/kísérőnek ki kell töltenie a Jelentkezési lapot, a HírösNagyi feladata a megfelelően kitöltött jelentkezési lap átvétele és megőrzése.

**Szülő/nagykorú hozzátartozó/kísérő jogai és kötelezettségei:**

* A szülőnek/nagykorú hozzátartozónak/kísérőnek a Jelentkezési lapon meg kell adnia a telefonos elérhetőségét, illetve vállalnia kell, hogy legkésőbb 30 percen belül a gyermekért jön, amennyiben ez szükségessé válik.
* Azon szülő/nagykorú hozzátartozó/kísérő, aki átadja a gyermeket a HírösNagyi szolgáltatást nyújtó HírösNagyi számára, köteles Kecskemét területén tartózkodni, illetve gondoskodni arról, hogy a Jelentkezési lapon megadott telefonszámon elérhető legyen, annak érdekében, hogy szükség esetén telefonon keresztül folyamatosan elérhető legyen.
* Telefonhívás esetén köteles azonnal, de legfeljebb 30 percen belül a gyermek átvétele érdekében a HírösNagyik szolgáltatásnyújtás helyszínén megjelenni.
* Egészségügyi és biztonsági okból, azon gyermekek, akik fertőzőbetegek vagy egyéb olyan egészségi/higiénés vagy magatartásbeli problémával rendelkeznek, amellyel veszélyeztethetnek másokat vagy magukat, nem bocsáthatók be a HírösNagyi szolgáltatásnyújtás kijelölt helyiségébe.
* A gyermek TAJ számát köteles a HírösNagyi számára átadni.
* Szülő/nagykorú hozzátartozó/kísérő köteles a gyermek bármilyen nemű allergiás megbetegedéséről, annak hajlamáról a HírösNagyit tájékoztatni.
* Szülő/nagykorú hozzátartozó/kísérő a jelentkezési lap aláírásával egyúttal nyilatkozik arról, hogy a gyermek a HírösNagyik szolgáltatásnyújtás igénybevételét a fenti körülmények egyike sem akadályozza.
* Kétség esetén a HírösNagyi jogosult felkérni a szülőt/kísérőt, hogy igazolja a gyermek egészségi állapotát, továbbá jogosult dönteni a gyermek átvételének kérdésében.
* Szülő/nagykorú hozzátartozó/kísérő tudomásul veszi, hogy a foglalkozás vezető HírösNagyi E- 001779/2018/D001 számú oklevéllel rendelkezik.
* Szülő/nagykorú hozzátartozó/kísérő saját felelősségére veszi igénybe a HírösNagyi szolgáltatást, illetve hagyja a gyermeket a szolgáltatás nyújtás helyszínén. A szolgáltatással kapcsolatban felmerülő esetleges panaszával annak mielőbbi békés rendezése érdekében elsősorban a Hírös Agóra Nonprofit Kft. vezetése felé, ezt követően a Hírös Agóra Nonprofit Kft. fenntartója felé fordulhat.
* Szülő/nagykorú hozzátartozó/kísérő köteles gondoskodni arról, hogy elháríthatatlan akadály esetén az általa a jelentkezési lapon megjelölt személy a gyermekért a megfelelő időben megjelenik.

**A szolgáltatást nyújtó HírösNagyi jogai és kötelezettségei:**

* A HírösNagyi szolgáltatás keretében a helyszínen kettő HírösNagyi látja el folyamatosan a feladatot.
* A HírösNagyi a gyermek átvételekor a Jelentkezési lap szülő/nagykorú hozzátartozó/kísérő általi megfelelő kitöltéséről, illetve annak archiválásáról gondoskodik.
* Teltház esetén - azaz 6 gyermek felett – további gyermek bevételét jogosult visszautasítani, illetve a bevételt egy későbbi időpontra halasztani.
* A HírösNagyi köteles a szolgáltatás nyújtás megkezdése előtt 10 perccel megjelenni, valamint a szolgáltatás nyújtás befejezésekor köteles a helyszínt rendezett állapotban elhagyni.
* A HírösNagyi jogosult azon gyermek bevételét elutasítani, aki ételt, italt, veszélyes játékot vagy egyéb olyan tárgyat hoz a HírösNagyik szolgáltatásnyújtás helyszínére, amellyel veszélyeztetheti mások személyes biztonságát.
* A HírösNagyi jogosult kitiltani azon gyermeket, aki agresszíven vagy illetlenül viselkedik és ezzel veszélyezteti a többi gyermek biztonságát, illetve akinek felvételekor a szülő/nagykorú hozzátartozó/kísérő tévesen nyilatkozott a gyermek állapotát illetően és ez a felvételt követően vált ismertté. Szülőt/nagykorú hozzátartozót/kísérőt terheli a felelősség a téves nyilatkozattal kapcsolatos következményekért.
* A HírösNagyi jogosult felvenni a kapcsolatot a rendőrséggel abban az esetben, ha a szülő/nagykorú hozzátartozó/kísérő többszöri telefonhívás ellenére sem jelenik meg.

**Egyéb rendelkezések:**

* Bármely, a HírösNagyik szolgáltatásnyújtás helyszínén megtalált és otthagyott tárgy legfeljebb 3 hónapig kerül megőrzésre. Ezután nem áll módunkban tovább őrizni. Romlandó, egészségügyi, higiénés vagy bármilyen egyéb okból tárolásra, megőrzésre nem alkalmas tárgy tárolására az Agóra nem köteles.
* Baleset, sérülés vagy egyéb más célból a szülőt/nagykorú hozzátartozót/kísérőt a HírösNagyi telefonon keresztül értesíti.
* Személyes adatok kizárólag a szolgáltatás igénybevétele illetve nyújtása, a gyermek HírösNagyik szolgáltatásnyújtás igénybevétele miatt kerülnek regisztrálásra, kezelésük a mindenkori jogszabályoknak megfelelően történik. 30 nap után az adatok megsemmisítésre kerülnek. Adatkezeléssel kapcsolatos további információ a Hírös Agóra Nonprofit Kft. Adatkezelési tájékoztatójában olvasható.

Készült: Kecskeméten, 2021. 10. 20. napján